અમેરિકા અને તુર્કીની વચ્ચે ચાલતા વિવાદની અસર દુનિયાભરના શેર બજારો પર પડી રહી છે. આજે બજાર ખૂલતાની સાથે મોટો ઘટાડો નાેંધાયો. તો બીજીબાજુ ડોલરની સરખામણીમાં રુપિયો અત્યાર સુધીની સૌથી નીચલી સપાટી પર આવી ગયો છે. સેન્સેક્સ ખૂલતામાં 176 અંક તૂટીને 37693.19 ઉપર જ્યારે નિફટી 59.9 અંક તૂટી 11369.60 ખુલ્યો હતો. આ લખાય છે ત્યારે સેન્સેક્સ 256 પોઇન્ટ તૂટેલો છે અને ચોતરફ વેચવાલી છે. બીજીબાજુ રુપિયો ડોલરની સરખામણીમાં 0.635 પૈસા તૂટીને 69.47 ખૂલ્યો અને થોડીક જ વારમાં 69.62ની નીચલી સપાટી પર આવી ગયો હતો.